Document ID: 32007D0849

DECIZIA COMISIEI
din 12 decembrie 2007
de aprobare a modificărilor la programul național privind controlul salmonelei în efectivele de reproducere din specia Gallus gallus înaintat de Finlanda
[notificată cu numărul C(2007) 6097]
(Numai textele în limbile finlandeză și suedeză sunt autentice)
(2007/849/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul salmonelei și al altor agenți zoonotici specifici, prezenți în rețeaua alimentară (1), în special articolul 6 alineatul (3),
întrucât:
(1)
Programul național de control al salmonelei în efectivele de reproducere din specia Gallus gallus înaintat de Finlanda a fost aprobat prin Decizia 2006/759/CE a Comisiei din 8 noiembrie 2006 de aprobare a anumitor programe naționale privind controlul salmonelei în efectivele de reproducere din specia Gallus gallus (2).
(2)
Finlanda a prezentat recent modificările la programul său național în vederea aprobării.
(3)
Modificările propuse pentru acest program țin cont de evoluția situației în Finlanda. Acestea respectă legislația comunitară relevantă în domeniul veterinar și, în special, cerințele prevăzute în Regulamentul (CE) nr. 2160/2003.
(4)
Modificările aduse programului național privind controlul salmonelei în efectivele de reproducere din specia Gallus gallus trebuie, în consecință, aprobate.
(5)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Se aprobă modificările la programul său național privind controlul salmonelei în efectivele de reproducere din specia Gallus gallus înaintate de Finlanda, astfel cum au fost aprobate prin Decizia 2006/759/CE.
Articolul 2
Prezenta decizie se aplică de la 1 ianuarie 2008.
Articolul 3
Prezenta decizie se adresează Republicii Finlanda.
Adoptată la Bruxelles, 12 decembrie 2007.

Labels: 0
18
6